ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ શ્રી બિલ ગેટ્સ સાથે સાથે ચર્ચા કરી
પ્રધાનમંત્રી શ્રી નરેન્દ્ર મોદીએ આજે બિલ એન્ડ મિલિન્ડા ગેસ્ટ ફાઉન્ડેશનના સહ-અધ્યક્ષ શ્રી બિલ ગેટ્સ સાથે વીડિયો કોન્ફરન્સના માધ્યમથી વાર્તાલાપ કર્યો હતો. બંને મહાનુભવોએ કોવિડ-19 મહામારી સામે વૈશ્વિક પ્રતિક્રિયા અંગે ચર્ચા કરી હતી અને આ મહામારીને ખતમ કરવા માટે વૈજ્ઞાનિક નાવીન્યતા તેમજ સંશોધન અને વિકાસમાં વૈશ્વિક સહકારના મહત્વની પણ ચર્ચા કરી હતી.
આરોગ્ય કટોકટી સામેની લડાઇમા ભારતે અપનાવેલા સાચવેતીપૂર્ણ અભિગમ પર પ્રધાનમંત્રીએ વિશેષ પ્રકાશ પાડ્યો હતો – આ અભિગમ લોકો સુધી યોગ્ય સંદેશો પહોંચાડીને લોકોને તેમાં સાંકળવાનું સુનિશ્ચિત કરવા પર આધારિત છે. તેમણે જણાવ્યું હતું કે, કેવી રીતે તે લોક કેન્દ્રિત, નીચેથી ઉપર સુધી  દૃષ્ટિકોણે શારીરિક અંતરને સ્વીકૃતિ અપાવવામાં, અગ્ર હરોળમાં કામ કરી રહેલા કર્મચારીઓ માટે સન્માન અને માસ્ક પહેરવા, યોગ્ય સ્વચ્છતા જાળવવી તેમજ લૉકડાઉનની જોગવાઇઓનું સન્માન કરવામાં સહાયતા કરી છે.
પ્રધાનમંત્રીએ એ વાતનો પણ વિશેષ ઉલ્લેખ કર્યો હતો કે, કેવી રીતે સરકાર તરફથી ભૂતકાળમાં ઉઠાવવામાં આવેલા પગલાં એટલે કે – આર્થિક સમાવેશનું વિસ્તરણ કરવું, આરોગ્ય સેવાઓને છેવડાની વ્યક્તિ સુધી પહોંચાડવાની વ્યવસ્થા વધુ સુદૃઢ બનાવવી, સ્વચ્છ ભારત મિશનના માધ્યમથી સાફ-સફાઇ અને સ્વચ્છતાને લોકપ્રિય બનાવવા, લોકોની રોગ પ્રતિકારક શક્તિ વધારવામાં ભારતના આયુર્વેદથી મેળવેલા જ્ઞાનનું ગ્રહણ કરવા વગેરેથી - વર્તમાન મહામારી સામે લડવામાં ભારતના પ્રયાસોની કાર્યદક્ષતા વધારવા માટે મદદ મળી શકી છે.
પ્રધાનમંત્રીએ માત્ર ભારત જ નહીં, બલ્કે સમગ્ર વિશ્વમાં અન્ય અનેક ભાગોમાં ગેટ્સ ફાઉન્ડેશન દ્વારા કોવિડ-19 સામે લડવા માટે વૈશ્વિક સ્તરે કરવામાં આવેલા કાર્યોમાં સંકલન કરવાની સાથે સાથે આરોગ્ય સંબંધિત કાર્યોની પ્રશંસા કરી હતી. તેમણે શ્રી ગેટ્સને પાસેથી વિશ્વના કલ્યાણ માટે ભારતની ક્ષમતાઓ અને સામર્થ્યનો કેવી રીતે બહેતર ઉપયોગ થઇ શકે તે અંગે પણ સૂચનો માંગ્યા હતા.
આ સંદર્ભે બંને મહાનુભવોએ જે વિચારો પર ખાસ ધ્યાન આપ્યું હતું તેમાં, ગ્રામીણ વિસ્તારોમાં છેવાડાની વ્યક્તિ સુધી આરોગ્ય સેવાઓનો લાભ પહોંચાડવા માટે ભારતના અનન્ય મોડલમાંથી પ્રેરણા લેવી, કોવિડથી અસરગ્રસ્ત વ્યક્તિના સંપર્કમાં આવ્યા હોવાની ભાળ મેળવવા માટે ભારત સરકાર દ્વારા તૈયાર કરવામાં આવેલી અસરકારક મોબાઇલ એપ્લિકેશનનો પ્રસાર અને તેનાથી આગળ ભારતની વિશાળ ફાર્માસ્યુટિકલ ક્ષમતાનો ઉપયોગ કરીને શોધવામાં આવેલી રસી તેમજ આરોગ્ય ચિકિત્સા સંબંધિત ઉત્પાદન વધારવાનું સામેલ છે. તેમણે એ વાતે પણ સંમતિ વ્યક્ત કરી હતી કે, વૈશ્વિક પ્રયાસો, ખાસ કરીને સાથી વિકાસશીલ દેશોના લાભની દિશામાં યોગદાન આપવાની ભારતની ઇચ્છા અને ક્ષમતાને ધ્યાનમાં રાખતા આ મહામારીનો સામનો કરવાની સંકલિત પ્રતિક્રિયા માટે હાલમાં ચાલી રહેલા વૈશ્વિક વિચારવિમર્શમાં તેને સામેલ કરવામાં આવે તે ખૂબ મહત્વપૂર્ણ છે.
અંતે, પ્રધાનમંત્રીએ એવું સૂચન પણ આપ્યું હતું કે, કોવિડ-19 પછી ઉભરનારી જીવનશૈલીઓ, આર્થિક સંગઠન, સામાજિક વ્યવહાર, શિક્ષણ અને આરોગ્ય સેવાઓના પ્રસારના સાધનોમાં આવશ્યક પરિવર્તનો તેમજ ઉકેલોની આવશ્યકતા ધરાવતી સંબધિત ટેકનોલોજિકલ પડકારોનું વિશ્લેષણ કરવામાં ગેટ્સ ફાઉન્ડેશન નેતૃત્વની ભૂમિકાની નિભાવી શકે છે. તેમણે જણાવ્યું હતું કે, ભારતને પોતાના અનુભવોના આધારે વિશ્લેષણાત્મક અભ્યાસમાં યોગદાન આપીને ઘણી ખુશી થશે.
GP/DS
(
પ્રધાનમંત્રીનું કાર્યાલય
પીએમ કેર્સ દ્વારા પશ્ચિમ બંગાળના મુર્શિદાબાદ અને કલ્યાણી ખાતે 250 બેડની 2 હંગામી કોવિડ હોસ્પિટલોની સ્થાપના
પ્રાઈમ મિનિસ્ટર્સ સિટિઝન આસિસ્ટન્સ એન્ડ રિલીફ ઈન ઈમર્જન્સી સિચ્યુએશન્સ  ફંડ ટ્રસ્ટ દ્વારા પશ્ચિમ બંગાળના મુર્શિદાબાદ અને કલ્યાણીમાં ડીઆરડીઓ દ્વારા 250 બેડની 2 હંગામી કોવિડ હોસ્પિટલો સ્થાપવા માટે રૂ. 41.62 કરોડની ફાળવણી કરવાનો નિર્ણય કરવામાં આવ્યો હતો. આ માટે, રાજ્ય સરકાર અને ભારત સરકારના આરોગ્ય અને પરિવાર કલ્યાણ મંત્રાલય દ્વારા માળખાકીય સહયોગ પણ પૂરો પાડવામાં આવ્યો હતો.
આ પ્રસ્તાવ કોવિડની સ્થિતિને અસરકારક રીતે સંચાલિત કરવા માટે પશ્ચિમ બંગાળમાં આરોગ્ય માળખાને વધુ મજબૂત કરશે.
પ્રાઈમ મિનિસ્ટર્સ સિટિઝન આસિસ્ટન્સ એન્ડ રિલીફ ઈન ઈમર્જન્સી સિચ્યુએશન્સ  ફંડ ટ્રસ્ટ દ્વારા બિહાર, દિલ્હી, જમ્મુ અને શ્રીનગરમાં પણ આરોગ્ય માળખાને મજબૂત કરવા સહયોગ આપવામાં આવ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આયુષ્યમાન ભારતના એક વર્ષની ઉજવણી સ્વરૂપે આરોગ્ય મંથન કાર્યક્રમને સંબોધન કર્યું
આયુષ્યમાન ભારત માટે નવી મોબાઇલ એપ્લિકેશન અને સ્ટાર્ટઅપ ગ્રાન્ડ ચેલેન્જ ‘સાલ એક – આયુષ્યમાન અનેક’ લોન્ચ કરી
પ્રધાનમંત્રી શ્રી નરેન્દ્ર મોદીએ દેશમાં 10.70 કરોડ ગરીબ પરિવારોને આરોગ્ય કવચ પુરું પાડવાના નિર્ધાર સાથે નિર્માણ કરાયેલી વિશ્વની સૌથી વિશાળ આરોગ્ય વીમા યોજના આયુષ્યમાન ભારત માટે એક નવી મોબાઇલ એપ્લિકેશન લોન્ચ કરી હતી.
પ્રધાનમંત્રી આજે નવી દિલ્હી ખાતે યોજાયેલા આરોગ્ય મંથન કાર્યક્રમના પૂર્ણાહૂતિ સમારંભની અધ્યક્ષતા કરી હતી.
તેમણે આયુષ્યમાન ભારત પ્રધાનમંત્રી – જન આરોગ્ય યોજના PM – JAYના પસંદગીના લાભાર્થીઓ સાથે વાર્તાલાપ કર્યો હતો.
વધુમાં તેમણે છેલ્લા એક વર્ષ દરમિયાન યોજનાની ખાસિયતો દર્શાવતા PM-JAY પર યોજાયેલા પ્રદર્શનની મુલાકાત પણ લીધી હતી.
તેમણે ‘આયુષ્યમાન ભારત સ્ટાર્ટ-અપ ગ્રાન્ડ ચેલેન્જ’ શરૂ કરી હતી અને આ પ્રસંગે સ્મૃતિ ટિકિટ પણ પ્રસિદ્ધ કરી હતી.
આ પ્રસંગે પ્રધાનમંત્રીએ જણાવ્યું હતું કે, “આયુષ્યમાન ભારતનું પ્રથમ વર્ષ હેતુ નિર્ધારણ, સમર્પણ અને પરસ્પર શીખવા વિશે હતું. આપણે આપણી કટિબદ્ધતાના કારણે ભારતમાં વિશ્વની સૌથી વિશાળ આરોગ્ય સંભાળ યોજના સફળતાપૂર્વક ચલાવી રહ્યાં છીએ.”
તેમણે જણાવ્યું હતું કે દેશમાં દરેક ગરીબો અને દરેક નાગરિકોને તબીબી સુવિધાઓ સરળતાથી ઉપલબ્ધ થવી જોઇએ.
તેમણે જણાવ્યું હતું કે આ સફળતા પાછળ સમર્પણની ભાવના જોવા મળે છે અને આ ભાવના દેશના દરેક રાજ્ય અને કેન્દ્રશાસિત પ્રદેશો સાથે સંબંધિત છે.
તેમણે ઉમેર્યુ હતુ કે રોગમાંથી સાજા થવા માટે દેશના લાખો ગરીબ લોકોમાં નવી આશા જગાડવી એક ખૂબ જ મોટી સિદ્ધિ છે. પ્રધાનમંત્રીએ જણાવ્યું હતું કે છેલ્લા એક વર્ષમાં જો કોઇ વ્યક્તિની જમીન, ઘર, ઘરેણા અથવા અન્ય ચીજ-વસ્તુઓને તબીબી સારવાર માટે ગીરવે મુકતા બચાવી શકાયા હોય તો તે આયુષ્યમાન ભારતની મોટી સફળતા છે.
પ્રધાનમંત્રીએ જણાવ્યું હતું કે છેલ્લા એક વર્ષમાં PM-JAY હેઠળ આશરે 50,000 ગરીબ લોકોએ તેમના જિલ્લા અને રાજ્યની બહાર લાભ પ્રાપ્ત થયો છે જ્યાં તેઓ વધુ સારી સુવિધા પ્રાપ્ત કરી શક્યાં છે.
પ્રધાનમંત્રી મોદીએ જણાવ્યું હતું કે આયુષ્યમાન ભારત નવા ભારતનું એક ક્રાંતિકારી પગલું છે અને તે માત્ર સામાન્ય લોકોના જીવનને બચાવવા માટે મહત્વપૂર્ણ ભૂમિકા નિભાવી રહ્યું છે, સાથે જ તે દેશના 130 લોકોના સમર્પણ અને તાકાતનું પ્રતિક પણ છે.
તેમણે ઉમેર્યુ હતુ કે આયુષ્યમાન ભારત સમગ્ર ભારતના એક સામૂહિક ઉકેલની સાથે-સાથે તંદુરસ્ત ભારત માટે એક સમગ્રલક્ષી ઉકેલ પણ છે. આ સરકારની વિચારધારાનો એક વ્યાપ છે જે અંતર્ગત ભારતની સમસ્યાઓ અને પડકારોનો સામનો કરવા માટે આપણે ટુકડાઓમાં વિચારવાના બદલે સંપૂર્ણતામાં કામગીરી કરી રહ્યાં છે.
આરોગ્ય મંથન આયુષ્યમાન ભારત PM-JAYના એક વર્ષ પૂર્ણ થવા પર રાષ્ટ્રીય આરોગ્ય સત્તામંડળ દ્વારા આયોજિત કરાયેલો બે-દિવસીય કાર્યક્રમ છે. આરોગ્ય મંથનનો હેતુ PM-JAYના દરેક મહત્ત્વપૂર્ણ હિતધારકોની મુલાકાત અને છેલ્લા એક વર્ષ દરમિયાન યોજનાના અમલીકરણમાં તેમણે સામનો કરેલા પડકારોની ચર્ચા કરવા માટે એક મંચ પુરો પાડવાનો છે, જેના કારણે તેઓ યોજનાના અમલીકરણમાં સુધારો કરવા નવી સમજણ કેળવી શકે અને નવા માર્ગોનું સર્જન કરી શકે.
RP
(Visitor Counter : 188
મંત્રીમંડળ
કેબિનેટે ક્વોન્ટમ ટેક્નોલોજી માટે વૈજ્ઞાનિક અને ઔદ્યોગિક સંશોધન અને વિકાસને વધારવા માટે રાષ્ટ્રીય ક્વોન્ટમ મિશનને મંજૂરી આપી
નેશનલ ક્વોન્ટમ મિશનને કુલ રૂ. 6003.65 કરોડના ખર્ચે, વૈજ્ઞાનિક અને ઔદ્યોગિક સંશોધન અને વિકાસને વધારવા માટે, ક્વોન્ટમ ટેક્નોલૉજીને વેગ આપવા અને આ ક્ષેત્રમાં ભારતને અગ્રણી રાષ્ટ્ર બનાવવા માટે કેબિનેટની મંજૂરી મળી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે આજે 2023-24થી 2030-31 દરમિયાન કુલ રૂ. 6003.65 કરોડના ખર્ચે નેશનલ ક્વોન્ટમ મિશન ને મંજૂરી આપી હતી, જેનું લક્ષ્ય બીજ, સંવર્ધન અને સ્કેલ છે. વૈજ્ઞાનિક અને ઔદ્યોગિક આર એન્ડ ડી અને ક્વોન્ટમ ટેક્નોલોજી માં વાઇબ્રન્ટ અને નવીન ઇકોસિસ્ટમ બનાવાશે. આ QTની આગેવાની હેઠળના આર્થિક વિકાસને વેગ આપશે, દેશમાં ઇકોસિસ્ટમને પોષશે અને ક્વોન્ટમ ટેક્નોલોજી અને એપ્લિકેશન્સ  ના વિકાસમાં ભારતને અગ્રણી રાષ્ટ્રોમાંનું એક બનાવશે.
નવા મિશનમાં સુપરકન્ડક્ટીંગ અને ફોટોનિક ટેક્નોલોજી જેવા વિવિધ પ્લેટફોર્મમાં 8 વર્ષમાં 50-1000 ફિઝિકલ ક્વિટ્સ સાથે મધ્યવર્તી સ્કેલના ક્વોન્ટમ કમ્પ્યુટર્સ વિકસાવવાનું લક્ષ્ય છે. ભારતમાં 2000 કિલોમીટરની રેન્જમાં ગ્રાઉન્ડ સ્ટેશનો વચ્ચે સેટેલાઇટ આધારિત સુરક્ષિત ક્વોન્ટમ સંચાર, અન્ય દેશો સાથે લાંબા અંતરના સુરક્ષિત ક્વોન્ટમ સંચાર, 2000 કિમીથી વધુનું આંતર-શહેર ક્વોન્ટમ કી વિતરણ તેમજ ક્વોન્ટમ મેમરી સાથે મલ્ટિ-નોડ ક્વોન્ટમ નેટવર્ક પણ મિશનના કેટલાક ડિલિવરેબલ્સ છે.
આ મિશન અણુ પ્રણાલીઓમાં ઉચ્ચ સંવેદનશીલતા સાથે મેગ્નેટોમીટર અને ચોકસાઇ સમય, સંદેશાવ્યવહાર અને નેવિગેશન માટે અણુ ઘડિયાળો વિકસાવવામાં મદદ કરશે. તે ક્વોન્ટમ ઉપકરણોના ફેબ્રિકેશન માટે સુપરકન્ડક્ટર્સ, નોવેલ સેમિકન્ડક્ટર સ્ટ્રક્ચર્સ અને ટોપોલોજીકલ સામગ્રી જેવી ક્વોન્ટમ સામગ્રીની ડિઝાઇન અને સંશ્લેષણને પણ સમર્થન આપશે. ક્વોન્ટમ કોમ્યુનિકેશન્સ, સેન્સિંગ અને મેટ્રોલોજીકલ એપ્લીકેશન માટે સિંગલ ફોટોન સોર્સ/ડિટેક્ટર, ફસાયેલા ફોટોન સ્ત્રોતો પણ વિકસાવવામાં આવશે.
ચાર થીમેટિક હબ  ડોમેન્સ પર ટોચની શૈક્ષણિક અને રાષ્ટ્રીય R&D સંસ્થાઓમાં સ્થાપિત કરવામાં આવશે - ક્વોન્ટમ કમ્પ્યુટિંગ, ક્વોન્ટમ કોમ્યુનિકેશન, ક્વોન્ટમ સેન્સિંગ અને મેટ્રોલોજી અને ક્વોન્ટમ સામગ્રી અને ઉપકરણો. હબ કે જે મૂળભૂત અને લાગુ સંશોધન દ્વારા નવા જ્ઞાનના નિર્માણ પર ધ્યાન કેન્દ્રિત કરશે તેમજ તેમના માટે ફરજિયાત વિસ્તારોમાં R&D ને પ્રોત્સાહન આપશે.
NQM દેશમાં ટેક્નોલોજી ડેવલપમેન્ટ ઈકો-સિસ્ટમને વૈશ્વિક સ્તરે સ્પર્ધાત્મક સ્તરે લઈ જઈ શકે છે. આ મિશનથી સંદેશાવ્યવહાર, આરોગ્ય, નાણાકીય અને ઉર્જા ક્ષેત્રો તેમજ દવાની રચના અને અવકાશ એપ્લિકેશનને ઘણો ફાયદો થશે. તે ડિજિટલ ઈન્ડિયા, મેક ઈન ઈન્ડિયા, સ્કિલ ઈન્ડિયા અને સ્ટેન્ડ-અપ ઈન્ડિયા, સ્ટાર્ટ-અપ ઈન્ડિયા, સ્વ-નિર્ભર ભારત અને સસ્ટેનેબલ ડેવલપમેન્ટ ગોલ્સ  જેવી રાષ્ટ્રીય પ્રાથમિકતાઓને ભારે પ્રોત્સાહન આપશે.
YP/GP/JD
(
મંત્રીમંડળ
મંત્રીમંડળે રેલવે સુરક્ષા દળ  સેવાને સંગઠિત સમૂહ ‘એ’નો દરજ્જો આપવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં રેલવે સુરક્ષા દળ ને સંગઠિત ‘એ’નો દરજ્જો આપવા તથા કર્મચારી અને તાલીમ વિભાગનાં ક્રમશઃ તારીખ 24-09-2009 અને 06-06-2000નાં આદેશો તથા અનુવર્તી આદેશો અનુસાર 01-01-2006થી બિનકાર્યકારી નાણાકીય સંવર્ધન નાં અનુવર્તી લાભ અને 06-06-2000થી વરિષ્ઠ ડ્યુટી પદ નાં 30 ટકા બિનકાર્યકારી પસંદગીનાં ગ્રેડ ને મંજૂરી આપી દીધી છે.
મુખ્ય અસરઃ
આરપીએફને સંગઠિત સમૂહ ‘એ’નો દરજ્જો પ્રદાન કરવાથી સેવામાં સ્થિરતાનો અંત આવશે, અધિકારીઓની કારકિર્દીમાં પ્રગતિમાં સુધારો થશે અને તેમનું પ્રેરણાત્મક સ્તર જળવાઈ રહેશે. આરપીએફનાં યોગ્ય અધિકારીઓને લાભ થશે.
પૃષ્ઠભૂમિઃ
દિલ્હી હાઈ કોર્ટે પોતાનાં તારીખ 04-12-2012નાં આદેશ દ્વારા રેલવેનાં આરપીએફને સમૂહ ‘એ’નો દરજ્જો પ્રદાન કરવાનો આદેશ આપ્યો હતો. હાઈ કોર્ટે તારીખ 05-02-2019નાં આદેશ દ્વારા એની પુષ્ટિ કરી હતી. રેલવે બોર્ડે આરપીએફને સંગઠિત સમૂહ ‘એ’નો દરજ્જો પ્રદાન કરવાની દરખાસ્ત રજૂ કરી હતી.
RP
(Visitor Counter : 176
વિદ્યુત મંત્રાલય
અરુણાચલ પ્રદેશ અને સિક્કિમમાં ટ્રાન્સમિશન વિસ્તરણ વધુ મજબૂત બનાવવા માટે મંત્રીમંડળે સુધારેલા અંદાજિત ખર્ચને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની મંત્રીમંડળ સમિતિએ અરુણાચલ પ્રદેશ અને સિક્કિમ આ બંને રાજ્યોમાં આંતરરાજ્ય ટ્રાન્સમિશન અને વિતરણ પ્રણાલીઓને વધુ મજબૂત બનાવીને વિકાસની દિશામાં એક મહત્વપૂર્ણ અને મોટું પગલું લીધું છે. મંત્રીમંડળે અરુણાચલ પ્રદેશ અને સિક્કિમમાં ટ્રાન્સમિશન અને વિતરણને રૂપિયા 9129.32 કરોડના અંદાજિત ખર્ચે વધુ મજબૂત બનાવવા માટે વ્યાપક યોજનાના સુધારેલ અંદાજિત ખર્ચ ને મંજૂરી આપી છે.
આ યોજનાનો અમલ સિક્કિમ અને અરુણાચલ પ્રદેશ સાથે જોડાણ કરીને ઉર્જા મંત્રાલય અંતર્ગત જાહેર ક્ષેત્રના સાહસ પાવરગ્રીડ મારફતે કરવામાં આવી રહ્યો છે અને તેનું લક્ષ્ય ફાળવવામાં આવેલા કામ 2021ના ડિસેમ્બર મહિના સુધીમાં તબક્કાવાર રીતે શરૂ કરવાનું અને ફાળવ્યા વગરના પેકેજ માટે RCE પાસેથી મંજૂરી મળ્યાના 36 મહિના સુધીમાં શરૂ કરવાનું છે. આ તૈયાર કરવામાં આવેલી ટ્રાન્સમિશન અને વિતરણ પ્રણાલીની કામગીરી શરૂ થયા પછી, તેની માલિકી જે-તે રાજ્ય યુટિલિટીની રહેશે અને તેમના દ્વારા જ જાળવણી કરવામાં આવશે.
આ યોજનાના મુખ્ય ઉદ્દેશ અરુણાચલ પ્રદેશ અને સિક્કિમના સંપૂર્ણ આર્થિક વિકાસ પ્રત્યે સરકારની કટિબદ્ધતા પૂરી કરવાનો અને છેવાડાના અંતરિયાળ સ્થળોએ ગ્રીડ કનેક્ટિવિટી પૂરી પાડીને આ રાજ્યોમાં આંતર-રાજ્ય ટ્રાન્સમિશન અને વિતરણ માળખાગત સુવિધા વધુ મજબૂત કરવાનો છે.
આ યોજનાના અમલીકરણથી ભરોસાપાત્ર પાવરગ્રીડનું સર્જન થશે અને રાજ્યોમાં આગામી લોડ કેન્દ્રો સુધી કનેક્ટિવિટીમાં સુધારો થશે અને આ પ્રકારે ગ્રીડ સાથે જોડાયેલી વીજળી ગામડાં અને નાના નગરો તેમજ છેવાડાના વિસ્તારો અને સરહદી વિસ્તારોમાં પહોંચશે અને અરુણાચલ પ્રદેશ તેમજ સિક્કિમમાં તમામ શ્રેણીના લાભાર્થી ગ્રાહકોને તેનાથી ફાયદો થશે.
આ યોજનાથી બંને રાજ્યોમાં માથાદીઠ ઉર્જા વપરાશમાં પણ વધારો થશે અને તેનાથી એકંદરે આર્થિક વિકાસમાં યોગદાન મળી રહેશે.
અમલીકરણ એજન્સીઓ દ્વારા તેમના બાંધકામ કાર્યો દરમિયાન નોંધપાત્ર સંખ્યામાં સ્થાનિક લોકોની ભરતી કરવામાં આવી રહી છે, જેથી કૌશલ્યવાન અને બિનકૌશલ્યવાન સ્થાનિક લોકો માટે મોટી સંખ્યામાં રોજગારીનું સર્જન પણ થઇ રહ્યું છે.
ઉપરાંત, આ અસ્કયામતો નવી સ્થાપવામાં આવી રહી હોવાથી અમલીકરણ પછી, પ્રમાણભૂત માપદંડો અનુસાર પરિચાલન અને જાળવણી માટે વધારાના સ્થાનિક લોકોની જરૂર પડશે, તેના કારણે પણ આ રાજ્યોમાં વધારાની સ્થાનિક રોજગારીની સંખ્યાબંધ તકોનું સર્જન થશે.
પૃષ્ઠભૂમિ:
આ યોજનાને પ્રારંભિક ધોરણે 2014માં ઉર્જા મંત્રાલયના કેન્દ્રીય ક્ષેત્રની આયોજન યોજના તરીકે મંજૂરી આપવામાં આવી હતી અને યોજનાનો સંપૂર્ણ ખર્ચ ઉર્જા મંત્રાલયની આયોજન યોજના અંતર્ગત ભારત સરકાર દ્વારા ભોગવવામાં આવશે.
ગૃહ મંત્રાલય
કોવિડ-19 સામેની લડાઇમાં રાષ્ટ્રવ્યાપી લૉકડાઉન સંબંધે ગૃહ મંત્રાલયે માર્ગદર્શિકામાં ઉમેરો બહાર પાડ્યો
બાકાત વસ્તુઓની યાદીમાં ખેતીવાડીની કામગીરીઓ સંબંધિત વધારાના આવશ્યક માલસામાન અને સેવાઓ ઉમેરવામાં આવી
કોરોના વાયરસ સામેની લડાઇમાં રાષ્ટ્રવ્યાપી લૉકડાઉન સંદર્ભે કેન્દ્રીય ગૃહ મંત્રાલય  દ્વારા માર્ગદર્શિકામાં ઉમેરો અને તમામ મંત્રાલયો/ વિભાગોને  અનુગામી ઉમેરો બહાર પાડવામાં આવ્યો છે.
બીજા ઉમેરામાં ખેતીવાડીની કામગીરીને લગતા આવશ્યક માલસામાન અને સેવાઓને 21 દિવસના લૉકડાઉનના સંદર્ભમાં આપત્તિ વ્યવસ્થાપન અધિનિયમ હેઠળ વધારાની શ્રેણીમાં બાકાત રાખવામાં આવી છે.
બીજા ઉમેરાનો દસ્તાવેજ
(Visitor Counter : 172
પ્રધાનમંત્રીનું કાર્યાલય
પ્રધાનમંત્રીએ ડૉ. બાબાસાહેબ આંબેડકરને તેમના મહાપરિનિર્વાણ દિવસ પર નમન કર્યું
પ્રધાનમંત્રી શ્રી નરેન્દ્ર મોદીએ ડૉ. બાબાસાહેબ આંબેડકરને તેમના મહાપરિનિર્વાણ દિવસ પર નમન કર્યું હતું.
પ્રધાનમંત્રીએ કહ્યું કે, “ હું ડૉ. બાબાસાહેબ આંબેડકરને તેમના મહાપરિનિર્વાણ દિવસ પર નમન કરું છું.
જ્યારે મેં મુંબઈમાં ચૈત્ય ભૂમિ ખાતે પ્રાર્થના કરી ત્યારે મેં ધન્યતા અનુભવી હતી. તે યાત્રાની કેટલીક તસવીરો આપની સાથે વહેંચવા માગુ છું. https://twitter.com/narendramodi/status/938234707099217920/photo/1"
(Visitor Counter : 71
ઇલેક્ટ્રોનિક્સ તથા સૂચના પ્રોદ્યોગિકી મંત્રી
ઈલેક્ટ્રોનિક્સ અને ઈન્ફોર્મેશન ટેકનોલોજી મંત્રાલયે કર્ણાટક જિલ્લાઓમાં ઈન્ટરનેટ કનેક્ટિવિટી સુધારવા માટે ટાસ્ક ફોર્સની રચના કરી
પ્રધાનમંત્રી શ્રી નરેન્દ્ર મોદીની સૂચનાઓ પર ઇલેક્ટ્રોનિક્સ અને માહિતી ટેકનોલોજી  મંત્રાલયના રાજ્ય મંત્રી શ્રી રાજીવ ચંદ્રશેખરે તાજેતરમાં કર્ણાટકના છ જિલ્લાઓમાં જન આશીર્વાદ યાત્રા કરી હતી. આ મુલાકાત દરમિયાન તેમને દરેક જિલ્લાના કેટલાક ભાગમાંથી ઇન્ટરનેટ કનેક્ટિવિટીની ઝડપ અને સુલભતામાં સુધારો કરવા માટે અનેક વિનંતીઓ મળી હતી. તેમની મુલાકાત દરમિયાન શ્રી ચંદ્રશેખરે વચન આપ્યું હતું કે દરેક જિલ્લામાં MeitY ટાસ્ક ફોર્સ તેના અભ્યાસ માટે મોકલવામાં આવશે.
મંત્રીએ આપેલા વચનને અનુરૂપ, નેશનલ ઈન્ટરનેટ એક્સચેન્જ ઓફ ઈન્ડિયા  અને સોફ્ટવેર ટેકનોલોજી પાર્ક્સ ઓફ ઈન્ડિયા  ના અધિકારીઓનો સમાવેશ કરતી MeitY ની ટાસ્ક ફોર્સે તે વિસ્તારોની મુલાકાત લેવાનું શરૂ કર્યું છે અને કામ ઝડપથી શરૂ થઈ ગયું છે. મંત્રાલય દ્વારા રચાયેલ ટાસ્ક ફોર્સ દરેક જિલ્લાની મુલાકાત લેશે અને ત્યાંના લોકોને મળશે. તે રાજ્ય સરકારના અધિકારીઓને પણ મળશે અને મંત્રીને વિગતવાર અહેવાલ આપશે.
પ્રધાનમંત્રી નરેન્દ્ર મોદી સરકારની નીતિ પ્રાથમિકતાઓમાં તમામ ભારતીયોને જોડવાની અને ડિજિટલ ઇન્ડિયા કાર્યક્રમનો લાભ દરેક ભારતીય સુધી સીધો પહોંચે તે સુનિશ્ચિત કરવાનું છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 219
પ્રધાનમંત્રીનું કાર્યાલય
પ્રધાનમંત્રીએ જબલપુરના પ્રાચીન સંગ્રામ સાગરના પુનરુત્થાન તરફ લોકોના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ જબલપુરના પ્રાચીન સંગ્રામ સાગરના પુનરુત્થાન તરફ લોકોના પ્રયાસોની પ્રશંસા કરી છે. તેમણે કહ્યું કે જબલપુરના પ્રાચીન સંગ્રામ સાગરના પુનરુત્થાન માટે લોકોનું શ્રમદાન ખૂબ જ પ્રશંસનીય છે. શ્રી મોદી જબલપુરના સાંસદ શ્રી રાકેશ સિંહના ટ્વીટ થ્રેડનો જવાબ આપી રહ્યા હતા જેમાં સંસદ સભ્ય શ્રી સિંહે માહિતી આપી છે કે તેમણે સંગ્રામ સાગરની આસપાસના સુંદરીકરણ માટે જનપ્રતિનિધિઓ, જબલપુર કલેક્ટર અને મ્યુનિસિપલ કમિશનર સાથે સંગ્રામ સાગરનું નિરીક્ષણ કર્યું છે.
પ્રધાનમંત્રીએ ટ્વીટ કર્યું;
"જબલપુરના પ્રાચીન સંગ્રામ સાગરના પુનરુત્થાન માટે લોકોના શ્રમદાનનો આ પ્રયાસ ખૂબ જ પ્રશંસનીય છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મન કી બાત માટે વિચારોને આમંત્રણ આપ્યું
પ્રધાનમંત્રી શ્રી નરેન્દ્ર મોદીએ મન કી બાતના આગામી એપિસોડ માટે લોકોને તેમના માટે મહત્ત્વપૂર્ણ વિષયો અને મુદ્દાઓ પરના વિચારો શેર કરવા આમંત્રણ આપ્યું છે. MyGov, નમો એપ દ્વારા વિચારો શેર કરી શકાય છે અથવા મેસેજ રેકોર્ડ કરવા માટે 1800-11-7800 નંબર ડાયલ કરી શકાય છે.
મન કી બાતનો 88મો એપિસોડ 24મી એપ્રિલ 2022ના રોજ યોજાશે.
MyGov આમંત્રણને શેર કરીને પ્રધાનમંત્રીએ ટ્વીટ કર્યું;
"#MannKiBaat દ્વારા અમે પાયાના સ્તરે પરિવર્તન કરનારાઓના અસાધારણ પરાક્રમોની ઉજવણી કરીએ છીએ. શું તમે આવી પ્રેરણાદાયી જીવન યાત્રાઓ વિશે જાણો છો? 24મીએ આ મહિનાના કાર્યક્રમ માટે તેમને શેર કરો. સંદેશ રેકોર્ડ કરવા માટે MyGov, NaMo એપ પર લખો અથવા 1800-11-7800 ડાયલ કરો."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 28 ઓગસ્ટે જલિયાંવાલા બાગ સ્મારકનું પુનર્નિર્મિત પરિસર રાષ્ટ્રને સમર્પિત કરશે
પ્રધાનમંત્રી સ્મારકમાં મ્યુઝિયમ ગેલેરીનું પણ ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 28 ઓગસ્ટ, 2021ના રોજ સાંજે 6.25 વાગ્યે વીડિયો કોન્ફરન્સના માધ્યમથી જલિયાંવાલા બાગ સ્મારકનું પુનર્નિર્મિત પરિસર રાષ્ટ્રને સમર્પિત કરશે. તેઓ સ્મારકમાં વિકસિત મ્યુઝિયમ ગેલેરીઝનું પણ ઉદ્ઘાટન કરશે. આ કાર્યક્રમ પરિસરને ઉન્નત કરવા માટે સરકાર દ્વારા કરાયેલ અનેક વિકાસ પહેલોને પણ પ્રદર્શિત કરશે.
જે પહેલો હાથ ધરવામાં આવી
ચાર મ્યુઝિયમ ગેલેરીઝ નિરર્થક અને ઓછા ઉપયોગવાળી ઈમારતોના સ્વીકાર્ય પુનઃઉપયોગના માધ્યમથી બનાવવામાં આવી છે. ગેલેરીઝ એ ગાળામાં પંજાબમાં સામે આવેલી ઘટનાઓનાં ઐતિહાસિક મૂલ્યને પ્રદર્શિત કરે છે જેમાં પ્રોજેક્શન મેપિંગગ અને થ્રીડી રજૂઆતની સાથે સાથે કલા અને શિલ્પકલાના સ્થાપત્યોની સાથે ઓડિયો-વિઝ્યુઅલ ટેકનોલોજીનો પણ સુભગ સમન્વય છે.
13 એપ્રિલ, 1919ના રોજ બનેલી ઘટનાઓને પ્રદર્શિત કરવા માટે એક સાઉન્ડ એન્ડ લાઈટ શૉની સ્થાપના કરવામાં આવી છે.
પરિસરમાં અનેક વિકાસલક્ષી કદમો ઉઠાવાયા છે. પંજાબની સ્થાનિક સ્થાપત્ય શૈલીને અનુરૂપ વિસ્તૃત વિરાસતને પ્રદર્શિત કરવામાં આવી છે. શહીદી કૂવાની મરામત કરવામાં આવી છે અને નવેસરથી પરિભાષિત એક સુપર સ્ટ્રક્ચરનું નિર્માણ કરાયું છે. બાગનું કેન્દ્ર, જ્વાળા સ્મારકની મરામત કરવામાં આવી અને સ્થાપિત કરવામાં આવ્યા, જળાશયને લીલીના સરોવર તરીકે ફરીથી જીવંત કરવામાં આવ્યું છે અને યોગ્ય પથદર્શન માટે માર્ગો પહોળા કરવામાં આવ્યા છે.
અનેક નવી અને આધુનિક સુવિધાઓને સામેલ કરવામાં આવી છે જેમાં યોગ્ય સાઈનેજની સાથે આંદોલનના પુનઃપરિભાષિત માર્ગોનું નિર્માણ કરાયું, સાથે વ્યૂહાત્મક સ્થળોએ રોશની, દેશી વૃક્ષોની રોપણી સાથે લેન્ડસ્કેપિંગ અને હાર્ડસ્કેપિંગ સમગ્ર બાગમાં ઓડિયો નોડ્સ સાથે કરવામાં આવ્યું છે. આ ઉપરાંત કેટલાક નવા સ્થળો પણ વિકસિત કરાયા છે જેમાં સાલ્વેશન ગ્રાઉન્ડ, અમર જ્યોત અને ફ્લેગ માસ્ટ સામેલ છે.
કેન્દ્રીય સંસ્કૃતિ મંત્રી, કેન્દ્રીય આવાસ અને શહેરી મામલાઓનાં મંત્રી, સંસ્કૃતિ રાજ્યમંત્રી, પંજાબના રાજ્યપાલ અને હરિયાણા, ઉત્તરાખંડ તથા હિમાચલપ્રદેશના મુખ્યમંત્રીઓ, લોકસભા અને રાજ્યસભાના પંજાબથી તમામ સાંસદો, જલિયાંવાલા બાગ નેશનલ મેમોરિયલ ટ્રસ્ટના સભ્યો સહિતના મહાનુભાવો આ પ્રસંગે ઉપસ્થિત રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
મંત્રીમંડળ
ભારત અને બ્રુનેઈ દારૂસલામ વચ્ચે કરવેરા સંબંધી માહિતીનાં આદન-પ્રદાન અને કરવેરા સંગ્રહણમાં સહાય અંગેના કરાર પર કરાયેલા હસ્તાક્ષરને કેબિનેટની મંજૂરી અને સમર્થન
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા કેન્દ્રીય મંત્રીમંડળે ભારત અને બ્રુનેઈ દારૂસલામ વચ્ચે કરવેરા સંબંધિ માહિતીના આદાન-પ્રદાન અને કરવેરા સંગ્રહણમાં સહાય અંગેના કરાર પર હસ્તાક્ષરને મંજૂરી તેમજ સમર્થન આપ્યું છે.
વિગતોઃ
1. આ કરારથી ભારત અને દારૂસલામની સક્ષમ ઓથોરિટીને વહિવટી તંત્ર માટે જરૂરી તેમજ બંને દેશોના સ્થાનિક કાયદાઓના અમલ માટે તથા ભાવિ પગલાં માટે સુસંગત હોય તેવી માહિતીના આદાન-પ્રદાન દ્વારા સહાયને આવરી લેવામાં આવેલ છે.
2. આ કરાર હેઠળ એકત્ર કરાયેલી માહિતીને ગુપ્ત રાખવામાં આવશે અને આ કરાર હેઠળ આવરી લેવાયેલ વેરા સંબંધી માહિતી માત્ર કરવેરા સંબંધી એસેસમેન્ટ, એકત્રીકરણ, ફરજપાલન, કાનૂની કાર્યવાહિ તેમજ અપીલ માટેની ઓથોરિટી ધરાવતી વ્યક્તિઓને જ  જણાવવામાં આવશે. આવી માહિતી અન્ય કોઈ વ્યક્તિ કે સંસ્થા કે ન્યાય તંત્રને માહિતી મોકલનાર દેશની લેખિત પૂર્વ મંજૂરી પછી જ જણાવવામાં આવશે.
3. આ કરાર હેઠળ વિવિધ કેટેગરી ધરાવતા કેસ અંગેની માહિતીનું ભારત અને બ્રુનેઈ વચ્ચે આપમેળે આદાન- પ્રદાન થાય તેવી જોગવાઈ કરવામાં આવી છે.
4. આ કરારમાં બંને દેશો વચ્ચેના કરવેરાના દાવા હેઠળની રકમ એકત્ર કરવામાં સહાય અંગેની પણ જોગવાઈ કરવામાં આવી છે.
5. આ કરારમાં એક બીજા સાથેના મતભેદ નિવારવા માટે પરસ્પરની સંમતિ પ્રક્રિયા દ્વારા અથવા તો કરાર હેઠળની પ્રક્રિયામાં સંમત થવાની જોગવાઈ કરવામાં આવી છે.
6. આ કરાર બંને દેશોના કાયદા હેઠળની પ્રક્રિયા પૂર્ણ થયા બાદ કરારના અમલીકરણના નોટિફિકેશન બાદ અમલમાં આવશે.
આ કરારને કારણે ભારત અને બ્રુનેઈ વચ્ચે કરવેરા સંબંધી માહિતીના આદાન-પ્રદાનના પ્રવાહને વેગ મળશે અને તેનાથી કરવેરો ભરવાનું ટાળવાના અથવા તો નહીં ભરવાના કિસ્સાઓ નિયંત્રિત કરવામાં સહાય થશે. આ કરારથી બંને દેશો વચ્ચે કરવેરાની રકમના દાવા પ્રાપ્ત કરવામાં પણ સહાય થશે.
એક રીતે જોતાં આ કરારની કોઈ નાણાંકિય અસરો નથી, પરંતુ કરારની કલમ-9 અનુસાર જો ખર્ચ 500 યુએસ ડોલરથી વધી જાય તો તે ભારત સરકાર દ્વારા ભોગવવામાં આવશે. આ પ્રકારની જોગવાઈ ભારત દ્વારા કરાયેલા આ પ્રકારના અન્ય માહિતીના આદાન-પ્રદાન ને લગતા કરાર પ્રમાણેની જ છે.
પશ્ચાદ્દભૂમિકાઃ
ભારત સરકાર આવકવેરા ધારા 1961ની કલમ-90 હેઠળ વિદેશના દેશો સાથે અથવા તો ચોક્કસ પ્રદેશો સાથે કરવેરો નહીં ભરવાના અને કરવેરો ભરવાનું ટાળવાના કિસ્સાઓ અંગે માહિતી મેળવવાનો આવકવેરા ધારા હેઠળ આ પ્રકારના કરાર કરવા માટેનો અધિકાર ધરાવે છે. કરવેરા સંબંધિ માહિતીના આદાન- પ્રદાન માટેનો આ કરાર કરવા અંગેની વાટાઘાટો કરવાની કાર્યવાહિ બ્રુનેઈમાં તા.10 થી 11 જાન્યુઆરી 2017 દરમિયાન હાથ ધરવામાં આવી હતી, તેને અનુસરીને ભારત સરકાર અને બ્રુનેઈ દારૂસલામ આ કરાર અંગે સંમત થયા છે.
NP/J.Khunt/GP/RP
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 201.15 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.51 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,01,15,92,325
|
|
બાકી ઉપલબ્ધ
|
|
6,51,69,130
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 201.15 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.51 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
(Visitor Counter : 76
પ્રધાનમંત્રીનું કાર્યાલય
પ્રધાનમંત્રીએ ઝારખંડના લાતેહાર જિલ્લામાં ડૂબી જવાના કારણે થયેલા મૃત્યુ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઝારખંડના લાતેહાર જિલ્લામાં ડૂબી જવાના કારણે થયેલ જાનહાનિ અંગે શોક વ્યક્ત કર્યો છે.
પ્રધાનમંત્રી કાર્યાલયે ટ્વિટ કર્યું;
"ઝારખંડના લાતેહાર જિલ્લામાં ડૂબી જવાથી યુવાનોના મૃત્યુ વિષે જાણી આઘાત લાગ્યો. દુ:ખની આ ઘડીમાં શોકગ્રસ્ત પરિવારો પ્રત્યે સંવેદના: પ્રધાનમંત્રી @narendramodi
Shocked by the loss of young lives due to drowning in Latehar district, Jharkhand. In this hour of sadness, condolences to the bereaved families: PM @narendramodi
— PMO India  September 18, 2021
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ WAU20 નૈરોબી 2021માં મેડલ જીતવા બદલ રમતવીરોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ 20 નૈરોબી -2021 હેઠળ વર્લ્ડ એથ્લેટિક્સમાં મેડલ જીતવા બદલ રમતવીરોને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"ઝડપ અને સફળતાની પસંદગી! @WAU20Nairobi21 ખાતે 2 રજત પદક અને કાંસ્ય પદક ઘરે લાવવા માટે આપણા રમતવીરોને અભિનંદન. એથ્લેટિક્સ ભારતભરમાં લોકપ્રિયતા મેળવી રહી છે અને આવનારા સમય માટે આ સારો સંકેત છે. આપણા મહેનતુ રમતવીરોને શુભેચ્છાઓ."
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 204.6 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 26,77,405 ડોઝ આપવામાં આવ્યા
- ભારતમાં સક્રિય કેસનું ભારણ 1,39,792 થયું
- સક્રિય કેસનું ભારણ હાલમાં 0.32% છે
- સાજા થવાનો દર હાલમાં 98.49% નોંધાયો
- છેલ્લા 24 કલાકમાં 17,897 દર્દીઓ સાજા થયા, કુલ વધીને 4,33,83,787 દર્દીઓ સાજા થયા
- છેલ્લા 24 કલાકમાં ભારતમાં 13,734 નવા કેસ નોંધાયા
- દૈનિક પોઝિટિવીટી દર 3.34% પહોંચ્યો
- સાપ્તાહિક પોઝિટિવીટી દર હાલમાં 4.79% છે
- કુલ 87.58 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,11,102 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India